ডরথি ড্যানড্রিজ
ডরথি জিন ড্যানড্রিজ (ইংরেজি: Dorothy Jean Dandridge; ৯ নভেম্বর ১৯২২ - ৮ সেপ্টেম্বর ১৯৬৫) একজন মার্কিন অভিনেত্রী, সঙ্গীতশিল্পী ও নৃত্যশিল্পী ছিলেন। কারমেন জোন্স (১৯৫৪) চলচ্চিত্রের জন্য শ্রেষ্ঠ অভিনেত্রী বিভাগে একাডেমি পুরস্কারে মনোনীত ড্যানড্রিজ অস্কারের মনোনয়ন পাওয়া প্রথম আফ্রিকান-মার্কিন চলচ্চিত্র তারকা। তিনি কটন ক্লাব ও অ্যাপোলো থিয়েটারে গায়িকা হিসেবে সঙ্গীত পরিবেশন করেন। তার কর্মজীবনের শুরুতে তিনি দ্য ওয়ান্ডার চিলড্রেন ও দ্য ড্যানড্রিজ সিস্টার্স টেলিভিশন অনুষ্ঠানে কাজ করেন। ১৯৫৯ সালে তিনি পোর্গি অ্যান্ড বেস চলচ্চিত্রে অভিনয় করে সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৯০ সালের এইবিওর জীবনীমূলক চলচ্চিত্র ইন্ট্রোডিউসিং ডরথি ড্যানড্রিজ-এর মূল বিষয়বস্তু ছিলেন তিনি। চলচ্চিত্রে তার অবদানের স্বীকৃতি হিসেবে হলিউড ওয়াক অব ফেমে তার নামাঙ্কিত তারকা খচিত হয়। ড্যানড্রিজ দুইবার বিবাহবন্ধনে আবদ্ধ হন এবং দুটি বিয়েই বিবাহবিচ্ছেদের মধ্য দিয়ে সমাপ্ত হয়। প্রথমে তিনি নৃত্যশিল্পী হ্যারল্ড নিকোলাসকে (তার কন্যা হ্যারোলিন সুজ্যানের পিতা) এবং দ্বিতীয়বার হোটেল মালিক জ্যাক ডেনিসনকে বিয়ে করেন। ড্যানড্রিজ ১৯৬৫ সালে ৪২ বছর বয়সে মৃত্যুবরণ করেন।